పీడనం
పీడనానికి అనేక ప్రమాణాలను ఉపయోగిస్తారు. వాటిలో కొన్ని బలం ప్రమాణానికి, ప్రమాణ వైశాల్యానికి గల నిష్పత్తిగా తీసుకుంటారు. ఉదాహరణకు పీడనానికి ఎస్.ఐ ప్రమాణమైన పాస్కల్"(Pa), ఒక న్యూటన్/చదరపు మీటరు; అదే విధంగా చదరపు అంగుళానికి పౌండ్-బలం అనేది ఇంపీరియల్, యునైటెడ్ స్టేట్స్ సంప్రదాయ వ్యవస్థలలో వాడుతున్న ప్రమాణం. పీడనాన్ని సాధారణ వాతావరన పీడనం అనే పదాలతోకూడా వ్యక్తపరుస్తారు; దీనికి సమానమైన పీడనం ఒక ఎట్మాస్పియర్ (atm), దీనిలో వంతును "టార్"గా నిర్వచిస్తారు. మానోమెరిక్ ప్రమాణాలైన సెంటీమీటర్ ఆఫ్ వాటర్, మిల్లీమీటర్ ఆఫ్ మెర్క్యురీ, ఇంచ్ ఆఫ్ మెర్క్యురీ అనేవి మానోమీటర్‌లోని నిర్థిష్ట ద్రవపు ఎత్తును తెలియజేసే పీడనానికి సంబంధించిన ప్రమాణాలు.
పరిమాణం
గణితం మరియు భౌతిక శాస్త్రంలో, ఒక అంతరాళము లేదా వస్తువుయొక్క పరిమాణం అనేది అనధికారికంగా అందులోని ప్రతి బిందువునీ తెలియజెప్పడానికి కావలసిన కనీస నిరూపకాల సంఖ్య. కాబట్టి ఒక రేఖకు ఒకే పరిమాణం ఉంటుంది, ఎందుకంటే దానిపై ఏదైనా బిందువుని తెలియజెప్పడానికి ఒక నిరూపకం చాలు. ఒక సమతలం లేదా స్తూపము లేదా గోళముయొక్క ఒక ఉపరితలం రెండు పరిమాణాలను కలిగి ఉంటుంది, ఎందుకంటే దానిపైని ఏదైనా బిందువుని తెలియజెప్పడానికి రెండు నిరూపకాలు అవసరమవుతాయి (ఉదాహరణకు, ఒక గోళంపై బిందువుని గుర్తించడానికి, మీకు దాని అక్షాంశం మరియు దాని రేఖాంశం, రెండూ అవసరం). ఒక ఘనము, ఒక స్తూపము లేదా ఒక గోళము లోపలి భాగం మూడు-పరిమాణాలను కలిగి ఉంటుంది, ఎందుకంటే ఈ ప్రదేశాలలోని ఏదైనా బిందువుని గుర్తించడానికి మూడు నిరూపకాలు అవసరమవుతాయి.